**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 9/20.12.2016 г.-извънредно заседание**

Днес, **20.12.2016** година, (вторник) в читалищния салон на Народно читалище „Просвета- 1943” село Тимарево, община Хитрино се проведе **извънредно заседание** на Общински съвет Хитрино. От общо седемнадесет (17) общински съветника присъстват седемнадесет (17). Отсъстващи няма.

Със 17 (седемнадесет) гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

1.Приемане на Наредба за реда за получаване и управление на дарения от община Хитрино.

*Докладва: И.Ахмед- зам.кмет на община*

2.Предоставяне на финансова помощ за изплащане на допълнителни трудови възнаграждения на служителите от институциите, които положиха всичките си усилия и застрашавайки живота си, работиха неуморно.

*Докладва: Н.Исмаил- кмет на община*

3.Удостояване със званието „Почетен гражданин на Хитрино”.

*Докладват: група общински съветници*

**ПО ПЪРВА ТОЧКА ОТ ДНЕВНИЯ РЕД**

Приемане на Наредба за реда за получаване и управление на дарения от община Хитрино.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.14 и чл.27, ал.5 от Закона за местното самоуправление и местната администрация (ЗМСМА) прие

**РЕШЕНИЕ № 99**

На основание чл. 21, ал.2 от Закона за местното самоуправление и местната администрация (ЗМСМА), Общински съвет Хитрино

Р Е Ш И:

Приема Наредба за реда за получаване и управление на дарения от община Хитрино. Приложение № 1 от 1.

**ПО ВТОРА ТОЧКА ОТ ДНЕВНИЯ РЕД**

Предоставяне на финансова помощ за изплащане на допълнителни трудови възнаграждения на служителите от институциите, които положиха всичките си усилия и застрашавайки живота си, работиха неуморно.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.6 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 100**

На основание чл.124 от Закона за публичните финанси, Общински съвет Хитрино

Р Е Ш И:

Община Хитрино предоставя финансова помощ под формата на дарение за изплащане на допълнителни трудови възнаграждения на служители, оператори, медицински оператори, медицински лица и други за положения труд в момента на бедствието и в продължение на 10 дена си жертваха живота за жителите на село Хитрино, както следва:

1.За служителите на Областна дирекция на МВР гр.Шумен – 10 000 (десет хиляди) лв.

2.За служителите на Регионална дирекция „Пожарна безопасност и защита на населението” гр.Шумен – 10 000 (десет хиляди) лв.

3.За екипите на Бърза помощ в МБАЛ гр.Шумен – 5 000 (пет хиляди) лв.

4.За операторите на крановете на фирма „Марица Мен Паур” ООД, гр.Пловдив – 5 000 (пет хиляди) лв.

Средствата да се предоставят от бюджета на Община Хитрино за 2016 година за сметка на общинския резерв от местни дейности и преизпълнение на собствените приходи.

**ПО ТРЕТА ТОЧКА ОТ ДНЕВНИЯ РЕД**

Удостояване със званието „Почетен гражданин на Хитрино”.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл. 21, ал.1, т. 23 от Закона за местното самоуправление и местната администрация (ЗМСМА), Общински съвет Хитрино прие

**Р Е Ш Е Н И Е № 101**

На основание чл.21, ал.1, т.22 от Закона за местното самоуправление и местната администрация (ЗМСМА), Общински съвет Хитрино

**Р Е Ш И:**

**1.**Г-н Бойко Методиев Борисов да бъде удостоен със званието „Почетен гражданин на Хитрино” за изключителния му принос за преодоляване на щетите от бедствието, вследствие на взрив от цистерна на влакова композиция в село Хитрино на 10 декември 2016 година и заради бързото овладяване на ситуацията, своевременната реакция в първите часове на бедствието, както като Министър председател с вземане на най-адекватните мерки и решения, така и заради личните заслуги и за помощта, която община Хитрино и жителите на село Хитрино получиха от държавата и ЕС за възстановяване на щетите.

**2.**Званието „Почетен гражданин на Хитрино” е лично и не може да бъде отчуждавано, прехвърляно и предавано по наследство.

**МУСТАФА АХМЕД: / П /**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА: / П /**

П Р О Т О К О Л И С Т